PMIndiaData/PMIndiaSum huggingface dataset:
ప్రధాని దృష్టికికి కార్యదర్శుల బృందం సూచనలు, సలహాలు

పరిపాలనలో వేరు వేరు అంశాలలో సమూల మార్పులు తీసుకు రావడం కో్సం తగిన సూచనలు, సలహాలతో ముందుకు రావాలని ప్రధాన మంత్రి శ్రీ నరేంద్ర మోదీ ఇచ్చిన పిలుపును అందుకొని కార్యదర్శుల బృందమొకటి ‘స్వస్థ్ భారత్- శిక్షిత్ భారత్’ అనే అంశంపై తమ ఆలోచనలను ప్రధానితో పంచుకున్నారు. ఈ కార్యక్రమంలో కేంద్ర మంత్రులు శ్రీ రాజ్ నాథ్ సింగ్, శ్రీ మనోహర్ పారికర్, నీతి ఆయోగ్ వైస్ ఛైర్మన్ శ్రీ అరవింద్ పాన్ గఢియా లు కూడా పాల్గొన్నారు. కార్యదర్శుల బృందం ఇచ్చిన ప్రెజెంటేషన్ ముగిసిన తరువాత సభికులలో పలువురు ఇదే అంశంపై తమ తమ అభిప్రాయాలు వ్యక్తం చేశారు. ఇంతవరకు కార్యదర్శులతో కూడిన నాలుగు బృందాలు తమ ప్రెజెంటేషన్ లను ప్రధాన మంత్రికి సమర్పించాయి.
200 కోట్ల వేక్సీన్ డోజుల ను మించి పోయినందుకు గాను ప్రధాన మంత్రి కి అభినందనలు తెలిపిన శ్రీ బిల్ గేట్స్

భారతదేశం లో ప్రజల కు టీకా మందును ఇప్పించే కార్యక్రమాని కి పెద్ద దన్ను గా నిలవడం లో శాస్త్రవేత్త లు, వైద్యులు మరియు నర్సు ల సామూహిక ప్రయాసల ను ప్రధాన మంత్రి శ్రీ నరేంద్ర మోదీ ప్రశంసించారు. శ్రీ బిల్ గేట్స్ అభినందన పూర్వకం గా చేసిన ఒక ట్వీట్ కు ప్రధాన మంత్రి జవాబు ఇస్తూ – ‘‘భారతదేశం లో ప్రజల కు టీకా మందు ను ఇప్పించే కార్యక్రమం స్థాయి ని, వేగాన్ని బట్టి చూసినప్పుడు అతి పెద్దది గా ఉంది. దీని కి ఎంతో మంది యొక్క – వారి లో శాస్త్రవేత్త లు, వైద్యులు మరియు నర్సు లు కలసి ఉన్నారు- సామూహిక ప్రయత్నాలు అండ గా నిలచాయి. అదే కాలం లో, భారతదేశ ప్రజలు విజ్ఞాన శాస్త్రం పట్ల చెప్పుకోదగ్గ విశ్వాసాన్ని చాటుకొని, వారి డోజుల ను సకాలం లో స్వీకరించారు.’’ అని పేర్కొన్నారు.
‘ప్ర‌ధాన‌ మంత్రి గ‌రీబ్ క‌ల్యాణ్ అన్న్ యోజ‌న’ కు చెందిన గుజరాత్ ల‌బ్ధిదారుల‌ తో ఆగ‌స్టు 3 న సమావేశం కానున్న ప్ర‌ధాన‌ మంత్రి

గుజ‌రాత్‌ లోని ‘ప్ర‌ధాన‌ మంత్రి గ‌రీబ్ క‌ల్యాణ్ అన్న్ యోజ‌న’ ల‌బ్ధిదారుల‌ తో ప్ర‌ధాన‌ మంత్రి శ్రీ న‌రేంద్ర మోదీ 2021వ సంవత్సరం ఆగ‌స్టు 3 వ తేదీ మ‌ధ్యాహ్నం 12 గంట‌ల 30 నిమిషాల‌ కు వీడియో కాన్ఫ‌రెన్స్ మాధ్యమం ద్వారా సమావేశం కానున్నారు. ఈ ప‌థకం గురించి ఆ రాష్ట్రం లో అవ‌గాహ‌న ను పెంచేందుకు ప్ర‌జా భాగస్వామ్యం కార్య‌క్ర‌మాన్ని మొదలుపెట్టడం జరుగుతోంది. ప్ర‌ధాన‌మంత్రి గ‌రీబ్ క‌ల్యాణ్ అన్న్ యోజ‌న (పిఎంజికెఎవై) ని గురించి: పిఎంజికెఎవై అనేది ఒక ఆహార భ‌ద్ర‌త సంక్షేమ సంబంధి కార్య‌క్ర‌మం. కోవిడ్ -19 తాలూకు ఆర్ధిక ప్ర‌భావాన్ని తగ్గించడం లో సాయపడుతూ, తోడ్పాటు ను అందించేందుకు ప్ర‌ధాన‌ మంత్రి ఆలోచ‌న‌ల లో నుంచి రూపుదిద్దుకొన్న కార్య‌క్ర‌మం ఇది. పిఎంజికెఎవై లో భాగం గా, జాతీయ ఆహార భ‌ద్ర‌త చ‌ట్టం పరిధి లో ల‌బ్ధిదారుల కు అందరికీ ప్రతి ఒక్క‌రికీ 5 కిలో ల అద‌న‌పు ఆహార‌ ధాన్యాల ను ఇవ్వడం జరుగుతుంది. ఈ సందర్భం లో గుజ‌రాత్ ముఖ్య‌మంత్రి, గుజరాత్ ఉప‌ ముఖ్య‌మంత్రి కూడా పాల్గొంటారు.
ప్రపంచ రేడియో దినం నాడు రేడియోశ్రోతల కు మరియు ఈ ముఖ్యమైన మాధ్యమాన్ని సంపన్నం చేస్తున్న వారికి అభినందనల నుతెలియజేసిన ప్రధాన మంత్రి

రేడియో ప్రసారాల ను వింటూ ఉండే వారు అందరి కి మరియు ముఖ్యమైనటువంటి ఈ మాధ్యమాన్ని తమ ప్రతిభ తో సంపన్నం చేస్తున్న వారికి ప్రపంచ రేడియో దినం సందర్భం లో ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. ప్రధాన మంత్రి అనేక ట్వీట్ ల లో – ‘‘రేడియో ప్రసారాల ను వింటూ ఉండే వారు అందరి కి మరియు ముఖ్యమైనటువంటి ఈ మాధ్యమాన్ని తమ ప్రతిభ తో, రచనాత్మకత తో సంపన్నం చేస్తున్న వారి కి ప్రపంచ రేడియో దినం సందర్భం లో ఇవే అభినందన లు. ఇంట్లో కావచ్చు, ప్రయాణాల లో కావచ్చు, ఇంకా ఇతరేతర స్థలాల లో కావచ్చు.. ప్రజల జీవితాల లో రేడియో మమేకం అయిపోయింది. ప్రజల తో ముడిపడటానికి అది ఒక అద్భుతమైనటువంటి మాధ్యమం గా ఉంది.’’ సకారాత్మకత ను ప్రసరింపచేయటానికి అలాగే ఇతరుల జీవితాల లో ఒక గుణాత్మకమైనటువంటి మార్పు ను తీసుకు రావడం లో ముందు భాగాన నిలబడుతున్న వారి ని గుర్తించటానికి రేడియో ఏ విధం గా ఒక గొప్ప మాధ్యమం కాగలుగుతుందో అనే విషయాన్ని #మన్ కీ బాత్ (మనసు లో మాట) కార్యక్రమం కారణం గా నేను పదే పదే గమనిస్తూ వస్తున్నాను. ఈ కార్యక్రమాని కి తోడ్పాటు ను అందిస్తున్న వారందరి కి కూడా నేను ధన్యవాదాల ను వ్యక్తం చేయదలచుకొన్నాను.’’ అని పేర్కొన్నారు.
2019 జూలై 01 నుంచి వన్ ర్యాంక్ వన్ పెన్షన్ కింద సాయుధ దళాల పెన్షనర్లు/ కుటుంబ పెన్షనర్లకు పెన్షన్ సవరణకు ఆమోదం తెలిపిన  కేంద్ర మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం 2019 జూలై 01 నుండి సాయుధ దళాల పెన్షనర్లు/కుటుంబ పెన్షనర్ల పెన్షన్ ను ఒక ర్యాంక్ వన్ పెన్షన్ (ఒ ఆర్ ఒ పి) కింద సవరించడానికి ఆమోదం తెలిపింది. 2018 క్యాలెండర్ సంవత్సరంలో రక్షణ దళాల నుంచి పదవీ విరమణ చేసిన వారి కనీస మరియు గరిష్ట పెన్షన్ సగటు ఆధారంగా గత పెన్షనర్లకు పెన్షన్ ను అదే హోదాలో అదే సర్వీసుతో కొనసాగించాలని ప్రభుత్వం నిర్ణయించింది. . లబ్ధిదారులు: 2019 జూన్ 30 వరకు పదవీ విరమణ చేసిన సాయుధ దళాల సిబ్బంది (2014 జూలై 01 నుండి పదవీ విరమణ చేసిన ప్రీ మెచ్యూర్ (పిఎంఆర్) మినహాయించి) ఈ సవరణ పరిధిలోకి వస్తారు.ప్రభుత్వ నిర్ణయం వల్ల 25.13 లక్షలకు పైగా (4.52 లక్షల మంది కొత్త లబ్ధిదారులతో సహా) సాయుధ దళాల పెన్షనర్లు / కుటుంబ పెన్షనర్లు ప్రయోజనం పొందుతారు. సగటు కంటే ఎక్కువ తీసుకునే వారికి పెన్షన్ రక్షణ కల్పించబడుతుంది. యుద్ధ వితంతువులు, వికలాంగుల పెన్షన్ తో సహా కుటుంబ పెన్షనర్లకు కూడా ఈ ప్రయోజనం విస్తరించబడుతుంది. బకాయిలు నాలుగు అర్ధ వార్షిక వాయిదాలలో చెల్లించబడతాయి. ఏదేమైనా, ప్రత్యేక / సరళీకృత కుటుంబ పెన్షన్ మరియు శౌర్య అవార్డు విజేతల తో సహా కుటుంబ పింఛనుదారులందరికీ ఒకే విడతలో బకాయిలు చెల్లించబడతాయి. ఖర్చు సవరణ అమలు చేయడానికి ఏడాదికి @ 17% డియర్ నెస్ రిలీఫ్ (డిఆర్)తో 8,450 కోట్ల రూపాయల వరకు ఉంటుంది. 2019 జూలై 01 నుంచి 2021 డిసెంబర్ 31 వరకు 17% డిఆర్ ఆధారంగా 19,316 కోట్ల రూపాయల వరకు ,2019 జూలై 01 నుంచి 2021 జూన్ 30 వరకు @ 31% డియర్ నెస్ రిలీఫ్ (డిఆర్)తో 23,638 కోట్ల రూపాయల వరకు అవసరం ఉంటుందని అంచనా వేయడం జరిగింది.వన్ ర్యాంక్ వన్ పెన్షన్ కింద చేస్తున్న ఖర్చుకు అదనంగా ఈ వ్యయం ఉంటుంది. ర్యాంక్ వారీగా జూలై 01, 2019 నుండి OROP కింద సర్వీస్ పెన్షన్‌లో అంచనా పెరుగుదల (రూపాయిలలో) : ర్యాంక్ 01.01.2016 నాటికి పెన్షన్ 01.07.2019 నుంచి సవరించిన పెన్షన్ 01.07.2021 నుంచి సవరించిన పెన్షన్ 01.07.2019 నుండి 30.06.2022 వరకు బకాయిలు సిపాయి 17,699 19,726 20,394 87,000 నాయక్ 18,427 21,101 21,930 1,14,000 హవల్దార్ 20,066 21,782 22,294 70,000 Nb సుబేదార్ 24,232 26,800 27,597 1,08,000 సబ్ మేజర్ 33,526 37,600 38,863 1,75,000 ప్రధాన 61,205 68,550 70,827 3,05,000 లెఫ్టినెంట్ కల్నల్ 84,330 95,400 98,832 4,55,000 సైనికాధికారి 92,855 1,03,700 1,07,062 4,42,000 బ్రిగేడియర్ 96,555 1,08,800 1,12,596 5,05,000 మేజర్ జనరల్ 99,621 1,09,100 1,12,039 3,90,000 లెఫ్టినెంట్ జనరల్ 1,01,515 1,12,050 1,15,316 4,32,000 నేపథ్యం: రక్షణ దళాల సిబ్బంది/కుటుంబ పింఛనుదారుల కోసం వన్ ర్యాంక్ వన్ పెన్షన్ ని 2014 జూలై 10 నుంచి అమలు చేయాలని నిర్ణయిస్తూ ప్రభుత్వం 2015 నవంబర్ 7న చారిత్రాత్మక నిర్ణయం తీసుకుంది. 2015 నవంబర్ 7న జారీ అయిన విధాన లేఖలో భవిష్యత్తులో, పెన్షన్ ప్రతి 5 సంవత్సరాలకు తిరిగి నిర్ణయించబడుతుంది. సుమారు వన్ ర్యాంక్ వన్ పెన్షన్ అమలులోకి వచ్చిన ఎనిమిదేళ్ల కాలంలో సంవత్సరానికి 7,123 కోట్ల రూపాయల చొప్పున ప్రభుత్వం .57,000 కోట్ల రూపాయలు చెల్లించింది.
ఆస్ట్రేలియా ప్ర‌ధాని మాల్కం ట‌ర్న్‌బుల్ కు ప్ర‌ధాని మోదీ ఫోన్‌

ఆస్ట్రేలియా ప్ర‌ధానిగా నియ‌మితులైన మాల్కం ట‌ర్న్‌బుల్‌తో భార‌త ప్రధాన మంత్రి శ్రీ న‌రేంద్ర మోదీ నేడు మాట్లాడి అభినంద‌న‌లు తెలియ‌జేశారు. ` ` ప్ర‌ధాని మాల్కం ట‌ర్న్‌బుల్ నేను కొద్ది సేప‌టి కింద‌ట మాట్లాడుకున్నాం. ఆస్ట్రేలియా ప్ర‌ధానిగా నియ‌మితులైన ఆయ‌న‌ను నేను అభినందించి శుభాకాంక్ష‌లు తెలిపాను. నాకు జ‌న్మ‌దిన శుభాకాంక్ష‌లు అంద‌చేసిన ఆయ‌న‌కు నా ధ‌న్య‌వాదాలు తెలియ‌చెప్పాను.టానీ అబోట్‌తో మాట్లాడిన‌ సంద‌ర్భంగా, భార‌త్‌-ఆస్ట్రేలియా దేశాల మ‌ధ్య స్నేహ‌సంబంధాలు మెరుగుప‌డేందుకు ఆయ‌న‌ చేసిన కృషిని ప్ర‌శంసించాను ` అని న‌రేంద్ర మోదీ పేర్కొన్నారు.
‘మహారాష్ట్ర సమృద్ధి మహామార్గ్‌’కు  నాగ్‌పూర్‌లో ప్రధానమంత్రి ప్రారంభోత్సవం

ప్రధానమంత్రి శ్రీ నరేంద్ర మోదీ ఇవాళ నాగ్‌పూర్‌లో ‘హిందూ హృదయసామ్రాట్ బాలాసాహెబ్ థాకరే మహారాష్ట్ర సమృద్ధి మహామార్గ్’ ఫేజ్-1ను ప్రారంభించారు. మొత్తం 520 కిలోమీటర్ల పొడవైన ఈ రహదారి నాగ్‌పూర్-షిర్డీలను కలుపుతుంది. ఈ సందర్భంగా ఒక ట్వీట్‌ ద్వారా పంపిన సందేశంలో: “అత్యున్నత నాణ్యమైన మౌలిక సదుపాయాల కల్పనకు మేం కట్టుబడి ఉన్నాం. నాగ్‌పూర్-షిర్డీ మధ్య మహామార్గం మా కృషి ఒక నిదర్శనం. ఈ ఆధునిక రహదారి ప్రాజెక్టును ప్రారంభించడమేగాక ఈ మార్గంలో నేను ప్రయాణించాను. మహారాష్ట్ర మరింత ఆర్థిక ప్రగతి సాధించడంలో ఇది ఎంతగానో తోడ్పడగలదని నేను విశ్వసిస్తున్నాను” అని ప్రధానమంత్రి పేర్కొన్నారు. ఈ కార్యక్రమం కోసం వచ్చిన ప్రధానమంత్రికి మహారాష్ట్ర ముఖ్యమంత్రి ఏక్‌నాథ్‌ షిండే సాదర స్వాగత సత్కారాలు చేశారు. అనంతరం కార్యక్రమంలో రాష్ట్ర గవర్నర్‌ శ్రీ భగత్‌ సింగ్‌ కోష్యారీ, ఉప ముఖ్యమంత్రి శ్రీ దేవేంద్ర ఫడణవీస్‌, కేంద్ర రహదారులు-రోడ్డురవాణా శాఖ మంత్రి శ్రీ నితిన్‌ గడ్కరీ తదితరులు పాల్గొన్నారు. నేపథ్యం నాగ్‌పూర్-షిర్డీల మధ్య 520 కిలోమీటర్ల పొడవైన ‘హిందూ హృదయసామ్రాట్ బాలాసాహెబ్ థాకరే మహారాష్ట్ర సమృద్ధి మహామార్గ్’ ఫేజ్‌-1ను ప్రధానమంత్రి శ్రీ నరేంద్ర మోదీ ప్రారంభించారు. దేశంలో అనుసంధానం మెరుగుపై ప్రధానమంత్రి దూరదృష్టికి అనుగుణంగా ముందడుగులో ఈ సమృద్ధి మార్గం లేదా నాగ్‌పూర్‌-ముంబై సూపర్‌ కమ్యూనికేషన్‌ ఎక్స్‌ ప్రెస్‌ రహదారి ప్రాజెక్టు ఒక భాగం. కాగా, రూ.55,000 కోట్లతో 701 కిలోమీటర్ల మేర నిర్మించిన ఈ రహదారి దేశంలోని అత్యంత పొడవైన ఎక్స్‌ ప్రెస్‌ మార్గాల్లో ఒకటి. ఇది మహారాష్ట్రలోని 10 జిల్లాల మీదుగా సాగుతుంది. అలాగే ప్రసిద్ధ అమరావతి, ఔరంగాబాద్‌, నాసిక్‌ నగరాలను తాకుతూ వెళ్తుంది. మరోవైపు పరిసర 14 జిల్లాలతో అనుసంధానం మెరుగుపరుస్తుంది. తద్వారా విదర్భ, మరఠ్వాడా, ఉత్తర మహారాష్ట్రసహా రాష్ట్రంలోని 24 జిల్లాల అభివృద్ధికి దోహదం చేస్తుంది. ప్రధానమంత్రి గతిశక్తి కింద సమీకృత ప్రణాళిక, మౌలిక సదుపాయాల అనుసంధాన ప్రాజెక్టుల సమన్వయంపై ప్రధాని దృక్కోణానికి అనుగుణంగా ఈ రహదారి రూపొందింది. ఈ నేపథ్యంలో సదరు సమృద్ధి మహామార్గం ఢిల్లీ-ముంబై ఎక్స్‌ ప్రెస్‌వే, జవహర్‌లాల్ నెహ్రూ పోర్ట్ ట్రస్ట్, అజంతా-ఎల్లోరా గుహలు, షిర్డీ, వెరుల్, లోనార్ తదితర పర్యాటక ప్రదేశాలతోనూ అనుసంధానం అవుతుంది. మొత్తంమీద మహారాష్ట్ర ఆర్థికాభివృద్ధిని ప్రోత్సహించడంలో సమృద్ధి మహామార్గ్ కీలకపాత్ర పోషిస్తుంది.
నేడు ఛ‌త్తీస్‌గ‌ఢ్‌, ఒడిశా, ప‌శ్చిమ‌బెంగాల్ లో ప‌ర్య‌టించ‌నున్న ప్ర‌ధాని

ప్ర‌ధాన మంత్రి శ్రీ న‌రేంద్ర మోదీ ఛ‌త్తీస్‌గ‌ఢ్‌లోని న‌యా రాయ్‌పూర్‌లో ప్ర‌ధాన మంత్రి ఆవాస్ యోజ‌న ప‌థ‌కం కింద ఇళ్ల నిర్మాణానికి శంకుస్థాప‌న చేయ‌నున్నారు. దీనితో పాటు ఛ‌త్తీస్‌గ‌ఢ్‌లోని రాజ్‌నందగావ్ జిల్లాలోని కురుభ‌ట్‌లో శ్యామాప్ర‌సాద్ ముఖ‌ర్జీ జాతీయ రుర్బ‌న్ మిష‌న్‌ను ప్రధాని ప్రారంభిచనున్నారు. అన్ని రాష్ట్రాలు, కేంద్ర పాలిత ప్రాంతాల్లో గ్రామాల పురోగతి క్లస్టర్లను అభివృద్ధి చేయటం.. తద్వారా ఆ ప్రాంతం అన్ని రంగాల్లో అభివృద్ధి చేందేలా చేయటమే రుర్బన్‌ పథకం ముఖ్యోద్దేశం. ఆర్థిక కార్యక్రమాలు, నైపుణ్యాభివృద్ధి, అన్ని వసతులు కల్పించటం ద్వారా స్థానికంగా పారిశ్రామికవేత్తలను ప్రోత్సహించేందుకు క్లస్టర్లను అభివృద్ధి చేయనున్నారు. ఒడిశాలోని బార్‌గఢ్‌లో బహిరంగసభలో శ్రీ నరేంద్ర మోదీగారు పాల్గొంటారు. సాయంత్రం కోల్‌కతాలో జరిగే.. గౌడియా మిషన్ అండ్ మఠ్ వ్యవస్థాపక శతాబ్ది ఉత్సవాలను ప్రధాన మంత్రి ప్రారంభించనున్నారు.
న్యూ ఢిల్లీ లోని కేంద్ర మంత్రిశ్రీ సర్బానంద సోనోవాల్ నివాసం లో జరిగిన బిహు వేడుకల కు హాజరు అయిన ప్రధాన మంత్రి

న్యూ ఢిల్లీ లోని కేంద్ర మంత్రి శ్రీ సర్బానంద సోనోవాల్ నివాసం లో జరిగిన బిహు వేడుకల కు ప్ర‌ధాన మంత్రి శ్రీ న‌రేంద్ర మోదీ హాజరు అయ్యారు. ప్రధాన మంత్రి ఒక ట్వీట్ లో – ‘‘మంత్రివర్గం లో నా సహచరుడు @sarbanandsonwal గారి ఇంట్లో జరిగిన హుషారైన బిహు వేడుకల లో పాలుపంచుకొన్నాను. అసమ్ యొక్క చైతన్యభరితమైన సంస్కృతి ని చూసుకొని భారతదేశం గర్వపడుతున్నది.’’ అని పేర్కొన్నారు.
ప్ర‌ధాన‌మంత్రిని క‌లుసుకున్న ఫ్రాన్స్‌కు చెందిన యూర‌ప్‌, విదేశీ వ్య‌వ‌హారాల  మంత్రి

ఫ్రాన్స్ కు చెందిన యూర‌ప్‌, విదేశీ వ్య‌వ‌హారాల శాఖ మంత్రి జీన్ వీవ్స్‌ లీ డ్రియ‌న్ ఈరోజు ప్ర‌ధాన‌మంత్రి శ్రీ న‌రేంద్ర మోదీని క‌లుసుకున్నారు. ఫ్రాన్స్‌లోని స్ట్రాస్ బ‌ర్గ్‌లో ఉగ్ర‌వాదుల దాడిలో మ‌ర‌ణించిన వారికి ప్ర‌ధాన‌మంత్రి త‌న హృద‌య‌పూర్వ‌క సంతాపాన్ని తెలిపారు. ఉగ్ర‌వాద వ్య‌తిరేక పోరాటంలో భార‌త‌దేశం, ఫ్రాన్స్‌కు అండ‌గా ఉంటుంద‌ని ప్ర‌ధాని చెప్పారు. 2018 మార్చిలో ఫ్రాన్స్ అధ్య‌క్షుడు మాక్రాన్ భార‌త్‌లో జ‌రిపిన అధికారిక ప‌ర్య‌ట‌న‌ను , అలాగే అర్జెంటీనాలో జి-20 శిఖ‌రాగ్ర స‌ద‌స్సు సంద‌ర్భంగా ఇరువురు నేత‌లు మాట్లాడుకున్న విష‌యాన్ని కూడా ప్ర‌ధాని ఈ సంద‌ర్భంగా గుర్తు చేసుకున్నారు. ప్రాంతీయ‌, అంత‌ర్జాతీ అంశాల‌పై ఫ్రెంచ్ ఆలోచ‌న‌లు, ద్వైపాక్షిక సంబంధాల‌లో ఇటీవలి ప‌రిణామాల గురించి లీ డ్రియ‌న్ ప్ర‌ధాన‌మంత్రి శ్రీ న‌రేంద్ర మోదీకి వివ‌రించారు.ర‌క్ష‌ణ‌, అంత‌రిక్షం, ఉగ్ర‌వాద వ్య‌తిరేక పోరాటం, స‌ముద్ర మార్గ భ‌ద్ర‌త‌, పౌర అణు స‌హ‌కారం తో పాటు అన్ని రంగాల‌లో ద్వైపాక్షిక సంబంధాల‌ను బ‌లోపేతం కావ‌డాన్ని ప్ర‌ధాన‌మంత్రి స్వాగ‌తించారు.
హంద్ వాడా లో ప్రాణ సమర్పణం చేసిన జవానుల కు మరియు భద్రత దళ సిబ్బంది కి నివాళులు అర్పించిన ప్రధాన మంత్రి

జమ్ము కశ్మీర్ లోని హంద్ వాడా లో ప్రాణ సమర్పణం చేసిన సాహసిక జవానుల కు మరియు భద్రత దళ సిబ్బంది కి ప్రధాన మంత్రి శ్రీ నరేంద్ర మోదీ నివాళులు అర్పించారు. ‘‘హంద్ వాడా లో ప్రాణ సమర్పణం చేసిన ధైర్యవంతులు అయినటువంటి మన సైనికుల కు మరియు భద్రత దళ సిబ్బంది కి ఇవే నివాళులు. వారి యొక్క పరాక్రమం, వారి యొక్క త్యాగం ఎన్నటికీ మరపు రానివి. వారు అత్యంత అంకిత భావం తో దేశ ప్రజల కు సేవల ను అందించారు; అంతేకాక, మన పౌరుల ను రక్షించడం కోసం అవిశ్రాంతం గా శ్రమించారు. వారి యొక్క కుటుంబాల కు మరియు వారి యొక్క మిత్రుల కు సంతాపాన్ని వ్యక్తం చేస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
సైబర్ స్పేస్ లోను, సైబర్- క్రైం పై పోరాటం లోను సాంకేతిక సహకారం కోసం భారతదేశానికి, యునైటెడ్ అరబ్ ఎమిరేట్స్ కు మధ్య అవగాహనపూర్వక ఒప్పందంపై సంతకాలు

సైబర్ స్పేస్ రంగంలో మరియు సైబర్ క్రైం పై పోరాటంలో సాంకేతిక సహకారం కోసం భారతదేశం, యునైటెడ్ అరబ్ ఎమిరేట్స్ (యు ఎ ఇ) కి మధ్య ఓ అవగాహనపూర్వక ఒప్పందం (ఎమ్ ఒ యు)పై కిందటి నెలలో జరిగిన సంతకాలకు కేంద్ర మంత్రిమండలి ఆమోదముద్ర వేసింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ఒప్పందం రెండు దేశాల లోను సైబర్ క్రైంకు సంబంధించిన అంశాలను పరిష్కరించటంలో తోడ్పడనుంది. సైబర్ స్పేస్ రంగంలో, ఇంకా అన్ని విధాలైన సైబర్ నేరాలపైన పోరు సలపటంలో ఇరు దేశాలు పరస్పరం సహకరించుకోవలసి ఉంటుంది. మరీ ముఖ్యంగా సైబర్ నేరాలకు సంబంధించిన సమాచారాన్ని ఒక దేశానికి మరొక దేశం ఇచ్చి పుచ్చుకోవడం,సైబర్ నేరాల పరిశోధనలో సహకరించుకోవడానికి, శిక్షణ కార్యకలాపాలను సమన్వయం చేసుకోవడానికి ఈ ఒప్పందం భారతదేశానికి, యు ఎ ఇ కి దోహదం చేస్తుంది. భారతదేశం పక్షం నుంచి దేశీయాంగ శాఖ నోడల్ ఏజెన్సీగా ఉండి ఈ ఒప్పందాన్ని అమలు చేసే బాధ్యతను భుజాన వేసుకొంటుంది. అలాగే, యు ఎ ఇ తరఫున నోడల్ ఏజన్సీగా మినిస్ట్రీ ఆఫ్ ఇంటీరియర్ అండ్ ద స్టేట్ సెక్యూరిటీ డిపార్ట్ మెంట్ లోని డైరెక్టరేట్ జనరల్ ఆఫ్ క్రిమినల్ సెక్యూరిటీ వ్వవహరించనున్నారు. సైబర్ క్రైం నుంచి ప్రజల భద్రతకు, ప్రయోజనాలకు,రక్షణకు తీవ్రమైన ముప్పు ఎదురవుతున్న నేపథ్యంలో సైబర్ స్పేస్ తో పాటు,సైబర్ నేరాలతో పోరుకు భారతదేశం,యు ఎ ఇ ల మధ్య పరస్పర ద్వైపాక్షిక సాంకేతిక సహకారాన్ని ఈ ఒప్పందం పెంపొందించగలదు.
జ‌న్ ఔష‌ధి దివ‌స్ సంద‌ర్భం లో 2020వ సంవ‌త్స‌రం మార్చి నెల 7వ తేదీ న జ‌న్ ఔష‌ధి ప‌రియోజ‌న కేంద్రాల తో సంభాషించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2020వ సంవ‌త్స‌రం మార్చి నెల 7వ తేదీ న జరిగే జ‌న్ ఔష‌ధి దివ‌స్ వేడుక‌ల లో న్యూ ఢిల్లీ నుండి వీడియో కాన్ఫ‌రెన్స్ మాధ్య‌మం ద్వారా పాలుపంచుకోనున్నారు. ‘ప్ర‌ధాన మంత్రి భార‌తీయ జ‌న ఔష‌ధి ప‌రియోజ‌న కేంద్రాలు’ ఏడిటి తో శ్రీ మోదీ సంభాషిస్తారు. ఈ ప‌థ‌కం యొక్క కార్యసిద్ధుల ను సంబురం గా జరుపుకోవ‌డం కోసం మ‌రియు దీనికి ఒక న‌వోత్తేజాన్ని అందించ‌డం కోసం మార్చి నెల 7వ తేదీ ని భార‌త‌దేశం అంత‌టా “జ‌న్ ఔష‌ధి దివ‌స్”గా పాటించాల‌ని ప్ర‌తిపాదించ‌డ‌మైంది. ఎంపిక చేసిన దుకాణాల లో దుకాణ య‌జ‌మానుల తో, ల‌బ్ధ‌ిదారుల తో ప్ర‌ధాన మంత్రి మాట్లాడుతారు. ప్ర‌ధాన మంత్రి యొక్క సందేశాన్ని దూర్ ద‌ర్శ‌న్ తోడ్పాటు తో ప్ర‌తి ఒక్క జ‌న్ ఔష‌ధీ విక్ర‌యం కేంద్రం కూడా టెలికాస్ట్ చేస్తుంది. ఈ మందుల ను గురించి ఎంపిక చేసిన స్టోర్స్ లో వైద్యులు, ప్ర‌సార మాధ్య‌మాల ప్ర‌తినిధులు, ఫార్మ‌సిస్టు లు మ‌రియు లాభితుల తో బృంద చ‌ర్చ‌ల ను నిర్వ‌హించ‌డం జ‌రుగుతుంది. ఎరువులు మ‌రియు ర‌సాయనాల శాఖ కేంద్ర మంత్రి శ్రీ డి.వి. సదానంద గౌడ యుపి లోని వారాణ‌సీ లో గ‌ల ప్ర‌ధాన మంత్రి భార‌తీయ జ‌న్ ఔష‌ధి ప‌రియోజ‌న కేంద్రం లో పాలుపంచుకోనుండగా, ఎరువులు మ‌రియు ర‌సాయనాల శాఖ స‌హాయ మంత్రి శ్రీ మ‌న్‌సుఖ్ లక్ష్మణ్ భాయ్ మాండ‌వీయ జ‌మ్ము, క‌శ్మీర్ లోని పుల్‌వామా లో గ‌ల ప్ర‌ధాన మంత్రి భార‌తీయ జ‌న్ ఔష‌ధి ప‌రియోజ‌న కేంద్రం లో పాల్గొంటారు. 700 జిల్లాల‌ లో దాదాపు గా 6200 విక్ర‌య కేంద్రాల తో జ‌న్ ఔష‌ధి కేంద్రాల ను ప్ర‌పంచం లో కెల్లా అతి పెద్ద రిటైల్ ఫార్మా చైన్ గా ప‌రిగ‌ణించ‌డం జ‌రుగుతోంది. 2019-20 ఆర్థిక సంవ‌త్స‌రం లో మొత్తం విక్ర‌యాలు 390 కోట్ల రూపాయ‌ల‌ కు మించాయి. వీటి ద్వారా సామాన్య పౌరుల కు సుమారు గా 2,200 కోట్ల రూపాయ‌ల వ‌ర‌కు ఆదా అయింది. నిల‌క‌డ‌ గా ఉండేట‌టువంటి మ‌రియు క్ర‌మం త‌ప్ప‌ని విధం గా ఉండేట‌టువంటి ఆర్జ‌న‌ల తో కూడిన స్వ‌తంత్రోపాధి క‌ల్ప‌న కు ఒక మంచి మార్గాన్ని కూడా ఈ ప‌థ‌కం చూపిస్తున్న‌ది.
గ్రామ పంచాయతీలు, పానీ సమితీల తో జల్ జీవన్ మిశన్ అంశం పై అక్టోబరు 2న సమావేశం కానున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 అక్టోబర్ 2న ఉదయం 11 గంటల కు వీడియో కాన్ఫరెన్స్ మాధ్యమం ద్వారా గ్రామ పంచాయతీ లు, పానీ సమితులు/ విలేజ్ వాటర్ ఎండ్ శానిటేశన్ కమిటీస్ (విడబ్ల్యుఎస్ సి) తో సమావేశం కానున్నారు. ప్రధాన మంత్రి స్టేక్ హోల్డర్స్ లో చైతన్యాన్ని పెంచడం తోను, అలాగే జల్ జీవన్ మిశన్ లో భాగం అయిన పథకాల పట్ల జవాబుదారుతనాన్ని పారదర్శకం గాను ప్రోత్సహించడం జరుగుతుంది. ‘జల్ జీవన్ మిశన్ యాప్’ ను ప్రారంభించనున్నారు. ప్రధాన మంత్రి ‘రాష్ట్రీయ జల్ జీవన్ కోశ్’ ను కూడా ప్రారంభిస్తారు. ఈ నిధి కి ఏ వ్యక్తి అయినా, ఏ సంస్థ అయినా, ఏ కంపెనీ అయినా లేదా ఏ దాత అయినా.. వారు భారతదేశాని కి చెందినవారు కానీ, విదేశాల లో ఉంటున్నా గానీ చందా ను ఇవ్వవచ్చును. ఆ సొమ్ము ను గ్రామీణ ప్రాంతాల లోని ప్రతి ఒక్క కుటుంబాని కి, పాఠశాల కు, ఆంగన్ వాడీ కేంద్రాల కు, ఆశ్రమశాల కు, ఇంకా ఇతర సార్వజనిక సంస్థల కు నల్లా నీటి కనెక్షన్ ను అందించడం కోసం వినియోగిస్తారు. అదే రోజు న ‘జల్ జీవన్ మిశన్’ అంశం పై జాతీయ స్థాయి గ్రామ సభ లు కూడా జరుగుతాయి. గ్రామ సభ లు పల్లెల లో నీటి సరఫరా వ్యవస్థ ల తాలూకు ప్రణాళిక రూపకల్పన, వాటి నిర్వహణ లను గురించి చర్చించడం తో పాటు, దీర్ఘకాలిక జల సురక్షత దిశ లో కృషి చేయడం గురించి కూడా చర్చిస్తారు. పానీ సమితులు/విడబ్ల్యుఎస్ సి ల గురించి: పల్లెల లో నీటి సరఫరా వ్యవస్థ ల రూపకల్పన, అమలు, నిర్వహణ, మరమ్మత్తు లలో పానీ సమితులు ఒక కీలకమైన పాత్ర ను పోషిస్తాయి. తద్వారా ప్రతి కుటుంబాని కి శుద్ధమైన నల్లా నీటిని క్రమం తప్పక దీర్ఘకాల ప్రాతిపదికన అందేటట్లు చూస్తాయి. 6 లక్షల కు పైగా గ్రామాల లో నుంచి సుమారు 3.5 లక్షల గ్రామాల లో ఇంతవరకు పానీ సమితుల ను/విడబ్ల్యుఎస్ సి లను ఏర్పాటు చేయడం జరిగింది. ఫీల్డ్ టెస్ట్ కిట్స్ ను ఉపయోగించడం ద్వారా నీటి నాణ్యత ను పరీక్షించడం కోసం 7.1 లక్షల మంది కి పైగా మహిళల కు శిక్షణ ను ఇవ్వడం జరిగింది. జల్ జీవన్ మిశన్ గురించి: ప్రతి ఒక్క కుటుంబాని కి శుద్ధమైన నల్లా నీటిని అందించడం కోసం జల్ జీవన్ మిశన్ ను ప్రధాన మంత్రి 2019 ఆగస్టు 15న ప్రకటించారు. ఆ మిశన్ ప్రారంభించేటప్పటి కి కేవలం 3.23 కోట్ల గ్రామీణ కుటుంబాలు నల్లా నీటి సరఫరా సదుపాయానికి నోచుకొన్నాయి. ఇది 17 శాతాని కి సమానం గా ఉంది. గడచిన రెండు సంవత్సరాల కాలం లో కోవిడ్-19 మహమ్మారి స్థితి ఉత్పన్నం అయినప్పటికీ కూడా 5 కోట్ల కు పైగా కుటుంబాల కు నల్లా నీటి కనెక్షన్ లను సమకూర్చడం జరిగింది. ఇప్పటివరకు చూస్తే రమారమి 8.26 కోట్ల గ్రామీణ కుటుంబాలు వారి ఇళ్ళ లో నల్లాల ద్వారా నీటిని అందుకొంటున్నాయి. అంటే ఈ సదుపాయం పొందిన వారు 43 శాతాని కి చేరుకొన్నారన్న మాట. 78 జిల్లాల లో, 58 వేల గ్రామ పంచాయతీల లో 1.16 లక్షల పల్లెల లో నివాసం ఉంటున్న ప్రతి ఒక్క గ్రామీణ కుటుంబం నల్లా నీటి సరఫరా సదుపాయాన్ని అందుకొంటున్నాయి. ఇంతవరకు, నల్లానీటి సరఫరా సౌకర్యాన్ని 7.72 లక్షల (76 శాతం) పాఠశాలల్లోను, 7.48 లక్షల (67.5 శాతం) ఆంగన్ వాడీ సెంటర్ ల లోను ఏర్పాటు చేయడమైంది. ప్రధాన మంత్రి ప్రస్తావిస్తున్న ‘సబ్ కా సాథ్, సబ్ కా వికాస్, సబ్ కా విశ్వాస్, సబ్ కా ప్రయాస్’ దృష్టి కోణాన్ని ఆచరణ లోకి తీసుకు రావడం కోసం, అలాగే, ‘అట్టడుగున ఉన్నవారికి’ అన్ని సౌకర్యాల ను కల్పించే క్రమం లో భాగం గా ‘జల్ జీవన్ మిశన్’ ను రాష్ట్రాల భాగస్వామ్యం ద్వారా 3.60 లక్షల కోట్ల రూపాయల బడ్జెట్ తో అమలు లోకి తీసుకు రావడమైంది. అంతకు మించి 2021-22 నుంచి 2025-26 సంవత్సరాల మధ్య కాలం లో పల్లెల లో నీరు, పారిశుధ్యం సంబంధి సదుపాయాల కల్పన కై 15వ ఆర్థిక సంఘం సూచన మేరకు 1.42 లక్షల కోట్ల రూపాయల ను అనుబంధ గ్రాంట్ల రూపం లో పిఆర్ఐ లకు కేటాయించడం జరిగింది.
భార‌తదేశ భూభాగంలో జ‌రిగే ఉగ్ర‌వాద/మ‌త‌వాద‌/వామ‌ప‌క్షతీవ్ర‌వాద హింస, సీమాంత‌ర కాల్పులు, గ‌నులు/ఐ ఇ డి పేలుళ్ళ‌లో  గాయ‌ప‌డిన పౌరుల‌కు ప‌రిహారం చెల్లింపు ప‌థ‌కానికి మంత్రిమండలి ఆమోదం

“భార‌తదేశ భూభాగంలో జ‌రిగే ఉగ్ర‌వాద కార్య‌క‌లాపాలు, మ‌త‌వాద దాడులు, వామ‌ప‌క్ష తీవ్ర‌వాదం (ఎల్ డబ్ల్యు ఇ), సీమాంత‌ర కాల్పులు, గ‌నులు/ఐఇడి పేలుళ్ళ బాధితులైన పౌరుల‌కు ప‌రిహారం అందించే కేంద్ర పథకం” కింద ప‌రిహారాన్ని 3 ల‌క్ష‌ల రూపాయ‌ల నుంచి 5 ల‌క్ష‌ల రూపాయ‌ల‌కు పెంచే ప్రతిపాదనకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. కేంద్ర ప‌థ‌కం ముఖ్యాంశాలు ఈ కింది విధంగా ఉన్నాయి:- 1. దేశ చ‌రిత్ర‌లోనే తొలిసారిగా, భార‌త‌దేశం, పాకిస్తాన్ సరిహద్దు వెంబడి జ‌రిగే సీమాంత‌ర కాల్పుల్లో మ‌ర‌ణించిన సాధార‌ణ పౌరుల‌కు ఉగ్ర‌వాదం, ఎల్ డ‌బ్ల్యు ఇ దౌర్జ‌న్య‌కాండ‌లో ప్రాణాలు కోల్పోయిన వారికి ఇస్తున్న‌ ప‌రిహారానికి దీటుగా 5 ల‌క్ష‌ల రూపాయ‌లు అందిస్తారు. 2. సీమాంత‌ర కాల్పులు, ఎల్ డ‌బ్ల్యుఇ దౌర్జ‌న్య‌కాండ సంఘ‌ట‌న‌లలో మ‌ర‌ణించిన వారికి ప‌రిహారాన్ని 3 ల‌క్ష‌ల రూపాయల నుండి 5 ల‌క్ష‌ల రూపాయ‌ల‌కు పెంచే అంశంపై ప్ర‌భుత్వం బుధ‌వారం నిర్ణ‌యం తీసుకుంది. 3. ఇక మీదట దేశంలోని ఏ ప్రాంతంలో అయినా ఉగ్ర‌వాద దాడులు, లేదా ఎల్ డ‌బ్ల్యుఇ తీవ్ర‌వాద ఘ‌ట‌న‌లు, సీమాంత‌ర కాల్పులు, బాంబు దాడులు, ఐఇడి పేలుళ్ళ‌ సందర్భాలలో మ‌ర‌ణించిన వారి కుటుంబ స‌భ్యుల‌కు ఒకే విధంగా 5 ల‌క్ష‌ల రూపాయ‌ల ప‌రిహారం అందిస్తారు. 4. ఇటువంటి సంఘ‌ట‌న‌లలో 50 శాతం లేదా అంత‌కు పైబ‌డి అంగ‌వైక‌ల్యం క‌లిగిన వారికి కూడా 5 ల‌క్ష‌ల రూపాయ‌ల ప‌రిహారం చెల్లిస్తారు. 5. ఇటువంటి కుటుంబాలలోని స‌భ్యుల‌కు కేంద్ర‌, రాష్ర్ట‌ ప్ర‌భుత్వాలలో ఏ ప్ర‌భుత్వమూ ఉద్యోగం క‌ల్పించి ఉండ‌కూడ‌ద‌న్న ష‌ర‌తుకు లోబ‌డి ప‌రిహారం చెల్లిస్తారు. 6. 2008 సంవ‌త్స‌రంలో ఆమోదించిన పథకం ప్ర‌కారం ఉగ్ర‌వాద‌, వామ‌ప‌క్ష తీవ్ర‌వాద‌, మ‌త‌వాద‌, న‌క్స‌ల్ కార్య‌క్ర‌మాలలో శాశ్వ‌త అంగ‌వైక‌ల్యం పొందిన వారు లేదా మ‌ర‌ణించిన వారి కుటుంబ‌ స‌భ్యుల‌కు ఇంత‌వ‌ర‌కు 3 ల‌క్ష‌ల రూపాయ‌ల వంతున ప‌రిహారం అందించే వారు. ఎక్స్ గ్రేషియా లేదా ప్ర‌భుత్వం లేదా ఇత‌ర సంస్థ‌లు అందించే స‌హాయం అందుకున్న కుటుంబాలు కూడా కేంద్ర స‌హాయం పొందేందుకు అర్హ‌త క‌లిగి ఉంటాయి. 2008లో ఈ పథకాన్ని ప్ర‌వేశ‌పెట్టిన నాటి నుండి ఇప్ప‌టివరకు ప్ర‌భుత్వం ఇటువంటి సంఘ‌ట‌న‌ల బాధితుల‌కు 35.89 కోట్ల రూపాయ‌ల ప‌రిహారాన్ని చెల్లించింది. పూర్వ రంగం: ప్ర‌ధాన మంత్రి 2014 అక్టోబ‌రు 23వ తేదీన జ‌మ్ము- క‌శ్మీర్ ను సంద‌ర్శించిన స‌మ‌యంలో సీమాంత‌ర కాల్పుల్లో మ‌ర‌ణించిన వారి కుటుంబాల‌కు ప‌రిహారం చెల్లించే విష‌యం ప్ర‌స్తావ‌న‌కు వ‌చ్చింది. పాకిస్తాన్ తో దేశ వాయ‌వ్య ప్రాంతంలో ఉన్న స‌రిహ‌ద్దు వెంబ‌డి నివ‌సిస్తున్న ప్ర‌జ‌లు సీమాంత‌ర ఉగ్ర‌వాద కార్య‌క‌లాపాల వ‌ల్ల ఎదుర్కొంటున్న ఇబ్బందిని, దుర‌వ‌స్థ‌ను దేశానికి స్వాతంత్ర్యం సిద్ధించిన 70 సంవ‌త్స‌రాల త‌రువాత ప్ర‌భుత్వం గుర్తించింది. భార‌తదేశం, పాకిస్తాన్ ల‌కు మ‌ధ్య ఉన్న 770 కిలోమీటర్ల అధీన రేఖ (ఎల్ సి) వెంబ‌డి, 220 కిలోమీట‌ర్ల అంత‌ర్జాతీయ స‌రిహ‌ద్దు (ఐ బి) వెంబ‌డి 1990 నుండి కాల్పుల విర‌మ‌ణ, ఉగ్ర‌వాదుల చొర‌బాట్లు త‌ర‌చుగా జ‌రుగుతున్నాయి. ఇటువంటి సంఘ‌ట‌న‌లలో సాధార‌ణ పౌరులు ఎదుర్కొంటున్న ఇబ్బందుల‌ను గుర్తించిన ప్ర‌భుత్వం ప‌రిహారాన్ని చెల్లించే పథకంలో పౌరుల‌ను కూడా చేర్చాల‌ని నిర్ణ‌యించింది.
‘పరీక్ష పే చర్చ’లో ప్రతి ఒక్కరూ పాల్గొనండి: ప్రధానమంత్రి పిలుపు

ఈ ఏడాది ‘పరీక్ష పే చర్చ’ కార్యక్రమం తేదీలు ప్రకటించిన నేపథ్యంలో ప్రతి ఒక్కరూ ఈ ప్రత్యేక పరస్పర చర్చాగోష్టిలో పాలుపంచుకోవాలని ప్రధానమంత్రి శ్రీ నరేంద్ర మోదీ పిలుపునిచ్చారు. ఈ మేరకు ఒక ట్వీట్‌ ద్వారా పంపిన సందేశంలో: “పరీక్ష పే చర్చ’ అన్నది అత్యంత ఉత్తేజకర కార్యక్రమాలలో ఒకటి. పరీక్షల వేళ ఒత్తిడిని దూరం చేయడానికి, మన పరీక్ష యోధుల (#ExamWarriors)కు మద్దతివ్వడానికి వీలున్న మార్గాలపై చర్చకు ఇది అవకాశమిస్తుంది. ఈ నెల 27న నిర్వహించే ఈ కార్యక్రమం కోసం నేను ఎదురుచూస్తున్నాను. అదేవిధంగా మీరందరూ కూడా ప్రత్యేక పరస్పర చర్చాగోష్టిలో పాల్గొనాలని కోరుతున్నాను. #PPC2023” అని ప్రధాని పేర్కొన్నారు.
ప్ర‌ధాని శ్రీ న‌రేంద్ర‌మోదీతో 2014 బ్యాచ్ కు చెందిన ఐపీఎస్ శిక్ష‌ణ అధికారుల స‌మావేశం

2014 బ్యాచ్‌కు చెందిన శిక్ష‌ణ‌లో ఉన్న 100 మందికి పైగా ఇండియ‌న్ పోలీస్ స‌ర్వీస్ (ఐపీఎస్‌) అధికారులు ఈరోజు 7 రేస్స్ కోర్స్ రోడ్డులోని ప్ర‌ధాని నివాసంలో ప్ర‌ధానమంత్రి శ్రీ న‌రేంద్ర మోదీని క‌లుసుకున్నారు. ఈ సంద‌ర్భంగా ఆ శిక్ష‌ణాధికారుల‌తో ప్ర‌ధాని సంభాషిస్తూ – ఖాకీ దుస్తులు శ‌క్తి చిహ్న‌మ‌ని, వారు ఈ శ‌క్తిని సామాన్యుల సాధికార‌త‌కు వినియోగించాల‌ని హిత‌వు ప‌లికారు. దేశ మాత‌కు సేవ చేసే అరుదైన అవ‌కాశం ఐపీఎస్ ల‌కు ల‌భించింద‌ని, వారు త‌మ అంకిత భావాన్ని చాటుకోవ‌డంలో ఎంత మాత్రం రాజీప‌డ‌కూడ‌ద‌న్నారు. ఈ కార్య‌క్ర‌మంలో జాతీయ భ‌ద్ర‌తా స‌ల‌హాదారు శ్రీ అజిత్ దోవాల్ కూడా పాల్గొన్నారు.